《月下与商孟和寻陈古白于铁佛山房》
明代·徐波

月中坦步似乘虚，忽忆幽人静默居。镫火叩门通款款，衣冠隐几出徐徐。

向衰有几相逢地，少贱空多未读书。天与浮名宜渐弃，乱离持此欲焉如。

作者简介：（1590—1663）明末清初江南吴县人，字元叹。明诸生。隐居，工诗。谭友夏书其门为“落木庵”。淡于荣利，笃于交友。晚年常与灵岩高僧相往来。有《谥箫堂》、《染香庵》等集。